Lav et referat af nedenstående tekst:

Tekst:
Med bannere, romerlys og taler demonstrerede gruppen Men In Black lørdag aften i Aalborgs gader. Først ved at samles i Kildeparken, inden gruppen gik en rute i Aalborg midtby, for til sidst at samles igen i Kildeparken, hvor demonstrationen fortsat frem til midnat. Ifølge Nordjyllands Politi var mellem 250 og 300 personer mødt op for at protestere. Alt i alt forløb demonstrationen nogenlunde fredeligt. Det fortæller vicepolitiinspektør fra Nordjyllands Politi, Henrik Skals, i en pressemeddelelse: - Vi har haft en del folk på gaden her til aften, og de har selvfølgelig haft noget at se til. Men det har været inden for det forventelige, og i det store hele er demonstrationen forløbet roligt. Men det var altså ikke samtlige demonstranter, der kunne følge reglerne. Da aftenen var forbi, var syv personer blevet sigtet for blandt andet at have overtrådt fyrværkeriloven, loven om euforiserende stoffer og ordensbekendtgørelsen ved at have brugt såkaldt fornærmelig tiltale til politiet. En enkelt person blev anholdt lørdag aften. - Alt i alt er det fra vores synspunkt lykkedes at balancere de to hensyn, vi skal have for øje som politi: At demonstranterne får mulighed for at demonstrere og ytre sig, sådan som de har ret til, men at vi samtidig sikrer orden og tryghed i byen, siger Henrik Skals.

Referat:
Mellem 250 og 300 mennesker var mødt op for at protestere regeringens håndtering af coronasituationen lørdag aften. Ifølge politiet forløb det nogenlunde fredeligt med en enkelt anholdt og syv personer sigtet.